Jabarkan Biografi dari Pōmare V dalam bahasa melayu

Baginda diputerakan sebagai Teri'i Tari'a Te-rā-tane dan menjadi pewaris takhta dan Putera Mahkota (Ari'i-aue) setelah kemangkatan paduka kakandanya pada 13 Mei 1855. Baginda diangkat raja Tahiti pada hari kemangkatan paduka bondanya pada 17 September 1877. Hari kemahkotannya pada 24 September 1877 di Pape'ete.

Baginda berkahwin dua kali, pertama pada 11 November 1857 dengan Te-mā-ri'i-Ma'i-hara Te-uhe-a-Te-uru-ra'i, puteri Huahine. Baginda bercerai pada 5 Ogos 1861. Perkahwinan kedua baginda dengan Joanna Marau-Ta'aroa Te-pa'u Salmon (kemudian dikenali sebagai Kebawah Duli Yang Maha Mulia Ratu Marau dari Tahiti), di Pape'ete pada 28 Januari 1875. Baginda bercerai pada 27 Julai 1887.

Pōmare V dikurniakan seorang putera dan sepasang puteri.

Pada 29 Jun 1880, baginda memberi Tahiti dan wilayah tanggungannya kepada France, lalu baginda diberi pencen oleh kerajaan Perancis dan kedudukan bergelar Pegawai Darjah Legion of Honour dan Bakti Pertanian Perancis.

Beliau mangkat kerana alkoholisme di Istana Diraja, Pape'ete, dan dimakamkan di Makam Raja, Utu'ai'ai di 'Arue.